Meneer en Mevrou! Kom lag vir jouself - Artsvark
Home Comedy Meneer en Mevrou! Kom lag vir jouself
Meneer en Mevrou! Kom lag vir jouself
Groet die Grotman 2 by Carnival City - 07/10/2019
Tasché bring hulde aan Gé Korsten - 26/08/2019
Die kinders is tieners met hul eiesoortige uitdagings. Grotman het sy rookseine verruil vir WhatsApp-boodskappe, eposse, iPhones, Facebook en Twitter. Die verskille tussen Mans en Vrouens is steeds daar, want mans is steeds van Mars en vrouens van Venus. Lefra kondig met trots aan dat Wynand (Karate Kallie) van Vollenstee die rol van Grotman 2 gaan speel. Wynand is 'n bekende in die komiese teater en hy word deesdae ook gesien in Willie Esterhuizen se baie suksesvolle Ouboet en Wors as Gielie. Frans Swart het die teks geskryf en hanteer ook die regie. Groet die Grotman 2 is by die Atterburyteater op die planke vanaf 23 tot 25 Augustus, en toer van daar af regoor die land. Besprekings kan by iTickets gedoen word deur 086 100 0291 te skakel, of op die webwerf www.itickets.co.za Groepe van 10 of meer kry oudergewoonte 'n lekker afslag deur Lefra te skakel by 011 815 3000, of 'n e-pos te stuur aan admin@lefra.com Vir meer inligting, besoek www.grotman2.co.za Groet die Grotman 2 word aangebied met die trotse ondersteuning van RSG, Sounds Good, Hollywood Costumes, Van Loveren Wines and Stuttaford Van Lines.
In Groet die Grotman 2 word die verskille tussen mans en vrouens op komiese wyse uitgebeeld. Vrouens is steeds die gaarders (veral van nuttelose inligting!) en mans steeds die jagters (van 'n bok tot 'n televisieprogram). "Mans en vrouens lag vir mekaar in Groet die Grotman 2 en dis juis wat hierdie produksie so gewild en sterk maak" sê skrywer en regisseur Frans Swart. "Mens kan amper sê ons doen huweliksberading op 'n komiese wyse. Die feit dat Grotman sy wêreldjie moet groter maak om by Elize se wêreld aan te pas en die feit dat Elize haar oop wêreld so bietjie nouer moet maak om by Grotman se wêreld uit te kom, sorg vir baie komiese situasies." Die oorspronklike Groet die Grotman hou steeds die rekord vir die Afrikaanse teaterproduksie wat die meeste vertonings oor die langste tydperk gehad het … meer as 1 000 vertonings oor 10 jaar! Lefra het die Grotman nou vir die afgelope agt jaar laat rus in sy grot … tjoepstil! "Maar toe vanjaar spring daar 'n nuwe Grotman uit wat sê: Hier is ek weer. Ek is uit my grot uit en het baie nuwe stories om te vertel", vertel Frans. "Dis 20 jaar later! Grotman en Elize is wyser … of is hulle? Het Grotman sy wêreld al verbreed om by Elize se wêreld aan te sluit. Het Elize haar wêreld vernou om so bietjie na Grotman se gefokusde wêreld te kom? Ek gaan nie veel uitlap nie … gehore moet self kom kyk en lekker vir mekaar kom lag!"
Om Groet die Grotman 2 vir jou dorp of stad te bespreek, skakel 011 815-3000, of stuur 'n e-pos aand admin@lefra.com.Groet die Grotman 2 is 'n wonderlike manier of fondse in te samel vir jou skool of organisasie. Vir meer inligting, en ook die volledige toerprogram, besoek gerus www.grotman2.com